Bentzil kloruro

Bentzil kloruroa edo α-klorotoluenoa konposatu organikoa da C6H5CH2Cl formula duena, konposatu organokloratuen familikoa. Likido kolorgea da eta sintesi organikoan asko usatzen da bitarteko produktu moduan.

 Prestakuntza 
Bentzil kloruroa industrian gas fasean prestatzen da toluenoa eta kloroa erreakzionaraziz argiaren eraginez.

 C6H5CH3 + Cl2 → C6H5CH2Cl + HCl

 Erabilera 
Industrian bentzil kloruroa bentzilo-esterren aitzindari moduan usatzen da. Izan ere, bentzilo-esterrak plastifikatzaileetan, gozagarrietan eta perfumetan erabiltzen dira.

Sintesi organikoan bentzil kloruroa baliatzen da bentzilo taldea hainbat molekuletan sartzeko, bereziki alkoholekiko erreakzioetan.

Azido bentzoikoa prestatzeko erabiltzen da halaber. Bentzil kloruroa oxidatu egiten da potasio manganato (KMnO4) alkalinoaren presentzian.

 C6H5CH2Cl + 2 KOH + 2 [O] → C6H5COOK + KCl + H2O

Bestetik, bentzil kloruroak magnesio metalikoarekin erreakzionatzen du Grignarden erreaktiboak sortzeko.

Bentzil kloruroak urarekin hidrolisia pairatzen du oso azkar eta alkohol bentzilikoa eta aziko klorhidrikoa eratzen dira. Hortaz, pertsona baten muki-mintza ukitzen duenean hidrolisia geratzen da eta mukosari eragingo dion azido klorhidrikoa sortzen da. Hain zuzen ere, arrazoi hori medio agente negar-eragile moduan erabili izan da.

 Erreferentziak 

 Kanpo estekak 

Kategoria:Organokloratuak
Kategoria:Konposatu benzilikoak